钦定古今图书集成/历象汇编/岁功典/第013卷 > 《庆清朝慢》明·文徵明
## 钦定古今图书集成/历象汇编/岁功典/第013卷 > 《庆清朝慢》明·文徵明

天朗气清，惠风和畅，胜游何似山阴。春光自来堪恋，
一刻千金。兰舟初泛，画桥春水一篙深。烟霏处，离离
浅草，冉冉遥岑。　且此傍花随柳，柳阴系马，花外啭
幽禽扰扰，蜂黏柳絮，蝶绕花心。为问朱衣车马，何如
我、白发园林。新月上，竹枝风动，环珮清音。